sukhrobnurali/uzbek-legal-corpus huggingface dataset:
“Bojxona ishi sohasida qoʻllaniladigan ayrim hujjatlar va hisobotlar shakllarini tasdiqlash toʻgʻrisida”gi qarorga oʻzgartirish va qoʻshimchalar kiritish haqida
(resolution, 2017-04-06)

Oʻzbekiston Respublikasining Bojxona kodeksiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2016-yil 30-martdagi 01-02/12-19-son “Bojxona ishi sohasida qoʻllaniladigan ayrim hujjatlar va hisobotlar shakllarini tasdiqlash toʻgʻrisida”gi qaroriga (roʻyxat raqami 2778, 2016-yil 12-aprel) (Oʻzbekiston Respublikasi qonun hujjatlari toʻplami, 2016-y., 15-son, 155-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-banddagi “24” raqami “25” raqami bilan almashtirilsin. 2. 4-ilova quyidagi mazmundagi 51-band bilan toʻldirilsin: 3. 6-ilova quyidagi mazmundagi 51-band bilan toʻldirilsin: 4. Mazkur oʻzgartirish va qoʻshimchalarning ilovasiga muvofiq tahrirdagi 25-ilova bilan toʻldirilsin.
Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga qoʻshimcha kiritish haqida
(resolution, 2017-04-05)

Oʻzbekiston Respublikasi Prezidentining 2017-yil 8-fevraldagi PF-4951-son Farmonini bajarish yuzasidan Vazirlar Mahkamasi qaror qiladi: 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi QT, 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga quyidagi mazmundagi 60-band qoʻshilsin: “60. Oʻzbekiston Respublikasi Prezidenti huzuridagi Strategik va mintaqalararo tadqiqotlar instituti”. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda ular tomonidan qabul qilingan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Ichki ishlar vaziri A.A. Azizov zimmasiga yuklansin.
Oʻzbekiston Respublikasi Prezidentining “Oʻzbekiston Respublikasi Qurolli Kuchlari safida muddatli harbiy xizmatni oʻtab boʻlgan fuqarolarga imtiyozlar tizimini takomillashtirishga oid qoʻshimcha chora-tadbirlar toʻgʻrisida” 2012-yil 31-maydagi PQ-1765-sonli qaroriga oʻzgartishlar kiritish toʻgʻrisida
(resolution, 2025-11-26)

Harbiy qismlar qoʻmondonligining tegishli tavsiyanomalariga ega boʻlgan, Oʻzbekiston Respublikasining oliy taʼlim muassasalariga oʻqishga kirish uchun test sinovlariga tayyorgarlik koʻrgan abituriyentlar mehnatini ragʻbatlantirish maqsadida: 1. Oʻzbekiston Respublikasi Prezidentining “Oʻzbekiston Respublikasi Qurolli Kuchlari safida muddatli harbiy xizmatni oʻtab boʻlgan fuqarolarga imtiyozlar tizimini takomillashtirishga oid qoʻshimcha chora-tadbirlar toʻgʻrisida” 2012-yil 31-maydagi PQ-1765-sonli qarori (Oʻzbekiston Respublikasi qonun hujjatlari toʻplami, 2012-yil, № 22, 242- modda) 1-bandining birinchi va ikkinchi xatboshilari quyidagi tahrirda bayon etilsin: “1. 2017/2018 oʻquv yilidan boshlab shunday tartib oʻrnatilsinki, unga muvofiq: Oʻzbekiston Respublikasi Qurolli Kuchlari safida muddatli harbiy xizmatni oʻtab boʻlgan, harbiy qismlar qoʻmondonligining tegishli tavsiyanomalariga ega boʻlgan fuqarolar barcha yoʻnalishlar va mutaxassisliklar boʻyicha bakalavrlar tayyorlashda respublikaning barcha oliy taʼlim muassasalariga kirishda test sinovlari natijalariga koʻra toʻplagan ballarining 50 foizi miqdorida qoʻshimcha ball shaklidagi imtiyozga ega boʻladilar”. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidentining Davlat maslahatchisi A.N. Yunusxodjayev zimmasiga yuklansin.
Ikkinchi jahon urushi qatnashchilarini ragʻbatlantirish toʻgʻrisida
(decree, 2021-04-30)

9-may umumxalq bayrami — Xotira va Qadrlash kuni oʻtkazilishi, shuningdek, 1941 — 1945-yillardagi Ikkinchi jahon urushida fashizm ustidan qozonilgan gʻalabaning 72 yilligi nishonlanishi munosabati bilan hamda urush qatnashchilari va nogironlarini moddiy ragʻbatlantirish maqsadida: 1. 1941 — 1945-yillardagi Ikkinchi jahon urushi qatnashchilari va nogironlariga 2 000 000 (ikki million) soʻm miqdorida bir martalik pul mukofoti belgilansin. 2. Mazkur Farmonni bajarish bilan bogʻliq sarf-xarajatlar Oʻzbekiston Respublikasi budjeti mablagʻlari hisobidan amalga oshirilsin. 3. Oʻzbekiston Respublikasi Mudofaa vazirligi, Ichki ishlar vazirligi, Milliy xavfsizlik xizmati Moliya vazirligi va Markaziy bank bilan birgalikda 1941 — 1945-yillardagi Ikkinchi jahon urushi qatnashchilari va nogironlariga ushbu pul mukofotining tantanali va bayramona vaziyatda topshirilishini taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat vazirligi, Mudofaa vazirligi, Ichki ishlar vazirligi, Xotin-qizlar qoʻmitasi, “Kamolot” yoshlar ijtimoiy harakati, Badiiy akademiya, Respublika Maʼnaviyat targʻibot markazi, “Nuroniy” jamgʻarmasi va “Mahalla” xayriya jamoat fondi, boshqa nodavlat notijorat tashkilotlari bilan birgalikda Vatanimiz ozodligi va shaʼni-sharafi himoyachilariga bagʻishlangan maxsus uchrashuvlar va maʼrifiy-badiiy kechalar oʻtkazsin. 5. Ushbu Farmonning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Tijorat banklari tomonidan toʻqimachilik korxonalariga paxta tolasini sotib olish hamda ulgurji savdo korxonalariga aylanma mablagʻlarini toʻldirishga revolver kreditlari berish tartibi toʻgʻrisida nizomga oʻzgartirishlar kiritish haqida
(resolution, 2019-12-30)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2007-yil 14-iyuldagi 19/1-son qarori (roʻyxat raqami 1704, 2007-yil 25-avgust) (Oʻzbekiston Respublikasi qonun hujjatlari toʻplami, 2007-y., 35-36-son, 356-modda) bilan tasdiqlangan Tijorat banklari tomonidan toʻqimachilik korxonalariga paxta tolasini sotib olish hamda ulgurji savdo korxonalariga aylanma mablagʻlarini toʻldirishga revolver kreditlari berish tartibi toʻgʻrisida nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 8-bandning uchinchi xatboshisi quyidagi tahrirda bayon etilsin: “qarz oluvchining tegishli davlat soliq inspeksiyasiga taqdim qilgan oxirgi hisobot davri uchun buxgalteriya balansi (1-son shakl), shuningdek 90 kundan ortiq muddatdagi qarzlarga doir solishtirish dalolatnomalari, moliyaviy natijalar toʻgʻrisida hisobot (2-son shakl);”. 2. 13-bandda: birinchi xatboshidagi “oʻn” degan soʻz “uch” degan soʻz bilan almashtirilsin; ikkinchi xatboshi quyidagi tahrirda bayon etilsin: “Bankning kredit qoʻmitasi tomonidan kredit berishni rad etish toʻgʻrisida qaror qabul qilingan taqdirda, bank tomonidan qaror qabul qilingan kundan keyingi bank ish kunidan kechiktirilmagan muddatda, qarz oluvchiga kredit berishning rad etilishi sabablari koʻrsatilgan yozma xulosa joʻnatiladi.”.
Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida
(resolution, 2017-09-30)

Xalqaro amaliyotda umumeʼtirof etilgan tashqi savdo faoliyatini bojxona-tarif yoʻli bilan tartibga solish metodlarini qoʻllash asosida mahalliy ishlab chiqarishni barqaror rivojlantirish uchun qulay shart- sharoitlar yaratish maqsadida: 1. Oʻzbekiston Respublikasi Prezidentining “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2016-yil 27-dekabrdagi PQ-2699-sonli qarorining 13-2-ilovasiga 2017-yil 1-apreldan boshlab ilovaga muvofiq oʻzgartirishlar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin. 1. 11-tovar guruhi quyidagi tahrirda bayon etilsin: “ 11. Bugʻdoy uni 1101 00 110 0 1101 00 150 0 5 ”. 2. 15-tovar guruhi quyidagi tahrirda bayon etilsin: “ 15. Palma yogʻi va uning fraksiyalari, tozalangan yoki tozalanmagan, lekin kimyoviy tarkibi oʻzgartirilmagan 1511 20%, lekin kg 0,32 AQSh dollaridan kam emas ”. Kungaboqar yogʻi, saflor (maxsar) yogʻi va ularning fraksiyalari 1512 11, 1512 19 10%, lekin l. 0,16 AQSh dollaridan kam emas Paxta yogʻi va uning fraksiyalari 151221, 1512 29 20%,lekin l. 0,32 AQSh dollaridan kam emas Margarin, hayvon yoxud oʻsimlik moylari yoki yogʻlaridan tayyorlangan, taomda isteʼmolga yaroqli qorishmalar yoki tayyor mahsulotlar 1517 20 3. 19-tovar guruhining ikkinchi va uchinchi satrlari chiqarib tashlansin. 4. 20-tovar guruhida: a) uchinchi satr quyidagi tahrirda bayon etilsin: “ 20. Tayyor yoki konservalangan, uksus yoki uksus kislotasi qoʻshilmagan, muzlatilmagan boshqa sabzavotlar, 2006 tovar pozitsiyasi mahsulotlaridan tashqari 2005 10 ”. b) beshinchi satr quyidagi tahrirda bayon etilsin: “ 20. Meva va sabzavot sharbatlari (ananas va sitrus sharbatlaridan tashqari) 2009 (2009 11 — 2009 49, 2009 90 410, 2009 90 490, 2009 90 710 0, 2009 90 730 0, 2009 90 790 0 dan tashqari) 30%, lekin l. 0,50 AQSh dollaridan kam emas ”. 5. 21-tovar guruhida: a) uchinchi satri ikki satr koʻrinishida quyidagi tahrirda bayon etilsin: “ 21. Souslar tayyorlash uchun mahsulotlar va tayyor souslar; taʼm beruvchi qoʻshimchalar va aralash ziravorlar; xantal kukuni va tayyor xantal (gorchitsa) 2103 (2103 20 000,0 2103 90 900 1 dan tashqari) 25 ”. tomat ketchupi, mayonez sous 2103 20 000 0 2103 90 900 1 70 b) toʻrtinchi va beshinchi satrlar tegishli ravishda beshinchi va oltinchi satrlar deb hisoblansin. 6. 39-tovar guruhidan birinchi satr chiqarib tashlansin. 7. 44-tovar guruhidan birinchi satr chiqarib tashlansin. 8. 72-tovar guruhidan birinchi satr chiqarib tashlansin. 9. 87-tovar guruhining yigirma oltinchi satri quyidagi tahrirda bayon etilsin: “ 87. 2 800 kub. sm dan koʻp boʻlmagan, yangilari 8704 31 910 0 30 ”.
Respublika ipakchilik tarmogʻi korxonalarini yanada qoʻllab-quvvatlash chora-tadbirlari toʻgʻrisida
(order, 2018-08-01)

Yuqori sifatli ipak qurti pillasi ishlab chiqarishni yanada kengaytirish, respublika ipakchilik tarmogʻi korxonalarining barqaror faoliyat yuritishini taʼminlash maqsadida: 1. Maʼlumot uchun qabul qilinsinki: “Oʻzbekyengilsanoat” AJning pillakashlik korxonalari Oʻzbekiston Respublikasi Vazirlar Mahkamasi bilan kelishilgan holda ipak qurtining jonlanish, hosildorlik va texnologik xususiyatlari yuqoriroq koʻrsatkichlarga ega urugʻini pilla yetishtiradigan xoʻjaliklarda boqish uchun yetishmaydigan hajmlarda har yili import qiladi; import qilinadigan ipak qurti urugʻi “bojxona hududida qayta ishlash” bojxona rejimiga joylab qoʻyiladi va keyinchalik xorijiy yetkazib beruvchilar bilan xom ipak tolasi hamda pillani qayta ishlash chiqindilari orqali oʻzaro hisob-kitob qilinadi. 2. “Oʻzbekyengilsanoat” AJning pillakashlik korxonalari ixtiyorida qoladigan, “bojxona hududida qayta ishlash” bojxona rejimi ostida olib kirilgan ipak qurti urugʻi hajmlarini qayta ishlashdan keyin vujudga keladigan va “erkin muomalaga chiqarish” (import) bojxona rejimiga qoʻyilgan qayta ishlangan mahsulotlar va chiqindilar (TIF TN kodi 5001, 5002, 5003) ilovaga muvofiq roʻyxat boʻyicha 2018-yilning 1-yanvarigacha bojxona toʻlovlaridan (bojxona rasmiylashtiruvi yigʻimlaridan tashqari) ozod etilsin. 3. Belgilansinki, bojxona rasmiylashtiruvini amalga oshirish uchun qayta ishlangan mahsulotlar va chiqindilar hajmlari Oʻzbekiston Respublikasi Qishloq xoʻjaligi vazirligi hamda “Oʻzbekyengilsanoat” AJ bilan kelishilgan holda ipak qurti urugʻini olib kirgan “Oʻzbekyengilsanoat” AJning pillakashlik korxonasi bilan pilla tayyorlash korxonasi oʻrtasida imzolanadigan solishtirma dalolatnomalari asosida belgilanadi. 4. Mazkur farmoyishning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin. T/r Korxonalar nomi 2017-yilda ipak qurti urugʻini olib kirish hajmi 1. “Silver Silk Company” MChJ QK 150 ming quti (300 ming kasseta) 2. “Inter Silk Pro” MChJ QK 75 ming quti (150 ming kasseta) 3. “Verigrow Ipagi” MChJ XK 15 ming quti (30 ming kasseta) 4. “Singapore-Samarkand” MChJ XK 10 ming quti (20 ming kasseta)
Qoraqalpogʻiston Respublikasi va Xorazm viloyatida tadbirkorlik faoliyatini olib borish uchun qoʻshimcha qulay sharoitlar yaratish chora-tadbirlari toʻgʻrisida
(resolution, 2021-04-30)

Qoraqalpogʻiston Respublikasi va Xorazm viloyatining iqtisodiyotini jadal rivojlantirish, tadbirkorlik faoliyatini amalga oshirish va eksport salohiyatini kengaytirish uchun yanada qulay sharoitlar yaratish, shuningdek, investitsiya loyihalarini oʻz vaqtida va samarali amalga oshirish maqsadida: 2. Qoraqalpogʻiston Respublikasi va Xorazm viloyatida roʻyxatdan oʻtgan, farmatsevtika tovarlari va preparatlari, elektrotexnika mahsulotlari (kabel-oʻtkazgich mahsulotlaridan tashqari), shuningdek, pardozlash qurilish materiallari ishlab chiqarishga ixtisoslashgan yuridik shaxslar 2017-yilning 1-aprelidan 2022-yilning 1-yanvarigacha boʻlgan davrda mulk soligʻi, yer soligʻi toʻlashdan ozod etilsin. Hisobot yili natijalari boʻyicha sotuvning umumiy hajmida ushbu mahsulotlarni sotishdan tushadigan sof tushumning ulushi 60 foizdan kam boʻlmagan miqdorni tashkil etuvchi yuridik shaxslar mazkur bandning birinchi xatboshida koʻrsatilgan mahsulotlarni ishlab chiqarishga ixtisoslashgan yuridik shaxslar jumlasiga kirishi belgilansin. 3. Oʻzbekiston Respublikasi Iqtisodiyot vazirligi Moliya vazirligi, Sogʻliqni saqlash vazirligi, Davlat soliq qoʻmitasi, “Oʻzfarmsanoat” AK, “Oʻzeltexsanoat” AK va “Oʻzqurilishmateriallari” AJ bilan birgalikda 2017-yilning 1-apreligacha mazkur qarorda nazarda tutilgan soliq imtiyozlari tatbiq etiladigan farmatsevtika mahsulotlari va preparatlari, elektrotexnika mahsulotlari, shuningdek, pardozlash qurilish materiallariga taalluqli boʻlgan mahsulotlarning aniq roʻyxatini belgilangan tartibda ishlab chiqsin va tasdiqlasin. 4. “Oʻzbekiston temir yoʻllari” AJ Qoraqalpogʻiston Respublikasi va Xorazm viloyatida roʻyxatdan oʻtgan va ishlab chiqarish faoliyatini amalga oshirayotgan eksportyor yuridik shaxslar uchun respublika doirasida ichki yuk tashishga amaldagi tarif stavkalari boʻyicha yuklarni Oʻzbekiston Respublikasi Davlat chegarasigacha yetkazib berishga temir yoʻl tariflarini qoʻllasin. 5. Oʻzbekiston Milliy axborot agentligi, Oʻzbekiston Milliy teleradiokompaniyasi va boshqa ommaviy axborot vositalari ushbu qarorni yoritish boʻyicha keng tushuntirish ishlari olib borilishini taʼminlasin. 6. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ raisi A. Ramatov va Oʻzbekiston Respublikasi Bosh vazirining oʻrinbosari R. Azimov zimmasiga yuklansin.
2017-yil 18-mart shanba dam olish kunini 2017-yil 20-mart dushanba kuniga koʻchirish toʻgʻrisida
(resolution, 2020-09-28)

Umumxalq Navroʻz bayramining yurtimiz maʼnaviy hayotidagi katta oʻrni va ahamiyatini eʼtiborga olib hamda aholining dam olishi uchun qulay shart-sharoitlar yaratish maqsadida: 2017-yil 18-mart shanba dam olish kuni 2017-yil 20-mart dushanba kuniga koʻchirilsin va ish kuni deb hisoblansin; 2017-yil 20-mart dushanba kuni dam olish kuni deb eʼlon qilinsin.
Xalqaro shartnomani tasdiqlash toʻgʻrisida
(resolution, 2017-03-14)

Oʻzbekiston Respublikasida Fransiyaning taraqqiyot agentligini va PROPARKO faoliyatini tashkil etish boʻyicha erishilgan shartnoma hamda xalqaro huquq talablariga muvofiq: 1. Oʻzbekiston Respublikasi Hukumati va Fransiya Respublikasi Hukumati oʻrtasida 2016-yilning 8-dekabr kuni Gamburg shahrida (GFR) imzolangan Oʻzbekiston Respublikasida Fransiyaning taraqqiyot agentligini va PROPARKOni taʼsis etish va faoliyatini tashkil qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-taomillarini bajargani haqida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasi majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin.
Oʻzbekiston Respublikasi aviatsiya qoidalari “Oʻzbekiston Respublikasi fuqaro aviatsiyasi bort kuzatuvchilarining ishlarini tashkil etish qoidalari”ga (OʻzR AQ-95) oʻzgartirish va qoʻshimcha kiritish haqida
(order, 2017-03-13)

Vazirlar Mahkamasining 2004-yil 26-fevraldagi 90-sonli qarori bilan tasdiqlangan Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomga muvofiq buyuraman: 1. Oʻzbekiston Respublikasi parvozlar xavfsizligini nazorat qilish davlat inspeksiyasi boshligʻining 2007-yil 20-sentabrdagi 145-sonli buyrugʻi (roʻyxat raqami 1733, 2007-yil 26-oktabr) (Oʻzbekiston Respublikasi qonun hujjatlari toʻplami, 2007-y., 43-son, 439-modda) bilan tasdiqlangan Oʻzbekiston Respublikasi aviatsiya qoidalari “Oʻzbekiston Respublikasi fuqaro aviatsiyasi bort kuzatuvchilarining ishlarini tashkil etish qoidalari”ga (OʻzR AQ-95) ilovaga muvofiq oʻzgartirish va qoʻshimcha kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 25-band quyidagi mazmundagi “k1” kichik band bilan toʻldirilsin: “k1) malakasini oshirish va ushlab turish.”. 2. 56, 60 va 67-bandlardagi “ikki yilda bir marta” degan soʻzlar “bir yilda bir marta” degan soʻzlar bilan almashtirilsin.
Oʻzbekiston Respublikasi Prezidentining “Oʻzbekiston Respublikasi Prezidentining ayrim Farmonlari va qarorlariga oʻzgartish hamda qoʻshimchalar kiritish toʻgʻrisida”gi 2016-yil 8-avgustdagi PF-4815-son Farmoniga oʻzgartish kiritish haqida
(decree, 2017-05-01)

Oʻzbekiston Respublikasi Prezidentining “Tadbirkorlik subyektlarini huquqiy himoya qilish mexanizmlarini takomillashtirishga doir qoʻshimcha chora-tadbirlar toʻgʻrisida”gi 2017-yil 1-fevraldagi PQ-2749-son qaroriga muvofiq: 1. Oʻzbekiston Respublikasi Prezidentining “Oʻzbekiston Respublikasi Prezidentining ayrim farmonlari va qarorlariga oʻzgartish hamda qoʻshimchalar kiritish toʻgʻrisida”gi 2016-yil 8-avgustdagi PF-4815-son Farmoni 1-bandining beshinchi xatboshisidagi “3937” raqami “4323” raqami bilan almashtirilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri A. Aripov va Oʻzbekiston Respublikasi Prezidentining Davlat maslahatchisi O. Murodov zimmasiga yuklansin.
“Elektron zaxiraga olish tizimi va firma nomlarining markazlashtirilgan maʼlumotlar bazasining ishlash tartibi toʻgʻrisidagi yoʻriqnomani tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2017-03-01)

Oʻzbekiston Respublikasi Prezidentining 2017-yil 31-yanvardagi PF-4940-son “Oʻzbekiston Respublikasi Prezidentining baʼzi hujjatlarini oʻz kuchini yoʻqotgan deb hisoblash toʻgʻrisida”gi Farmoni va Vazirlar Mahkamasining 2003-yil 8-yanvardagi 8-son qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq Oʻzbekiston Respublikasi Davlat statistika qoʻmitasi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi bilan kelishilgan. 3. Mazkur qaror 2017-yil 1-apreldan kuchga kiradi. 1. Oʻzbekiston Respublikasi Davlat statistika qoʻmitasining 2011-yil 1-iyuldagi 3-mb-son “Elektron zaxiraga olish tizimi va firma nomlarining markazlashtirilgan maʼlumotlar bazasining ishlash tartibi toʻgʻrisidagi yoʻriqnomani tasdiqlash haqida”gi qarori (roʻyxat raqami 2251, 2011-yil 2-avgust) (Oʻzbekiston Respublikasi qonun hujjatlari toʻplami, 2011-y., 31-son, 334-modda). 2. Oʻzbekiston Respublikasi Davlat statistika qoʻmitasining 2012-yil 27-iyuldagi 2-mb-son “Elektron zaxiraga olish tizimi va firma nomlarining markazlashtirilgan maʼlumotlar bazasining ishlash tartibi toʻgʻrisidagi yoʻriqnomaga oʻzgartirish va qoʻshimchalar kiritish haqida”gi qarori (roʻyxat raqami 2251-1, 2012-yil 31-iyul) (Oʻzbekiston Respublikasi qonun hujjatlari toʻplami, 2012-y., 31-son, 368-modda). 3. Oʻzbekiston Respublikasi Davlat statistika qoʻmitasining 2015-yil 12-noyabrdagi 5-mb-son “Elektron zaxiraga olish tizimi va firma nomlarining markazlashtirilgan maʼlumotlar bazasining ishlash tartibi toʻgʻrisidagi yoʻriqnomaning 18-bandiga oʻzgartirish kiritish haqida”gi qarori (roʻyxat raqami 2251-2, 2015-yil 19-noyabr) (Oʻzbekiston Respublikasi qonun hujjatlari toʻplami, 2015-y., 46-son, 593-modda).
Oʻzbekiston Respublikasi Prezidenti Administratsiyasi faoliyatini yanada takomillashtirish toʻgʻrisida
(decree, 2019-08-29)

8. 2017-yil 1-martdan boshlab Oʻzbekiston Respublikasi Prezidenti devonining shtatdagi xodimlariga nisbatan Oʻzbekiston Respublikasi Prezidentining 2002-yil 11-iyundagi F-1561-son “Oʻzbekiston Respublikasi Prezidenti huzuridagi Milliy xavfsizlik kengashi apparati shtatdagi xodimlarining lavozim maoshlariga oylik ustama haqlar toʻgʻrisida”gi farmoyishi amal qilinishi tatbiq etilsin. 9. Belgilansinki: Oʻzbekiston Respublikasi Prezidenti Administratsiyasi boshqaruv xodimlari uchun avvalgi ish joyida berilgan uzoq muddatli xizmatlari, harbiy va maxsus unvonlar (martaba darajalari, malaka darajalari, diplomatik darajalar va boshqalar) uchun qoʻshimcha toʻlov va ustamalar saqlab qolinadi; Oʻzbekiston Respublikasi Prezidenti Administratsiyasida ishlangan davr harbiy va maxsus unvonlarni olish uchun zarur boʻlgan ish stajiga qoʻshiladi; Oʻzbekiston Respublikasi Prezidenti Administratsiyasida ishlangan davrda harbiy va maxsus unvonlarni berish tegishli harbiy va maxsus unvonlarni olish uchun zarur boʻlgan vaqt oʻtgandan soʻng avvalgi ish joyida belgilangan tartibda Oʻzbekiston Respublikasi Prezidenti Administratsiyasining tegishli tarkibiy tuzilmasi rahbarining tavsiyanomasi asosida amalga oshiriladi; Oʻzbekiston Respublikasi Prezidenti Administratsiyasining boshqaruv xodimlari avvalgi ish joyida xodimlar uchun belgilangan barcha imtiyozlar, moddiy va ijtimoiy himoya choralaridan, Oʻzbekiston Respublikasi Prezidenti Administratsiyasida amalda boʻlgan mehnat sharoitlarini hisobga olgan va lavozim maoshi hamda boshqa toʻlovlar saqlangan holda, foydalanadi. Oʻzbekiston Respublikasi Prezidenti Administratsiyasining boshqaruv xodimlariga Oʻzbekiston Respublikasi Prezidenti Administratsiyasidagi mehnat faoliyati tugatilgandan soʻng avvalgi ish joyida egallagan lavozimi yoki shunga teng lavozim taqdim etiladi, bundan xodimning malakasi yetarli boʻlmaganligi yoki sogʻligʻi holatiga koʻra bajarayotgan ishiga noloyiq boʻlib qolganligi yoxud mehnat vazifalarini buzganligi uchun mehnat faoliyati tugatilgan hollar mustasno.